
REPUBLIKA HRVATSKA
TRGOVAČKI SUD U ZADRU							
Dr. Franje Tuđmana 35 

U   I M E   R E P U B L I K E   H R V A T S K E

R J E Š E N J E

Trgovački sud u Zadru, po sutkinji Ani Markač, postupajući po prijedlogu za otvaranje stečajnog postupka nad trgovačkim društvom MEGAMARKETING d.o.o., Šibenik, Put Bioca 2 A, OIB:66470344830, dana 7. rujna 2017.,

r i j e š i o   j e

I. Odbacuje se prijedlog Financijske agencije, RC Split, Podružnica Šibenik od 29. svibnja 2017. za otvaranje stečajnog postupka nad dužnikom MEGAMARKETING d.o.o., Šibenik, Put Bioca 2 A, OIB:66470344830.

II. Nalaže se Financijskoj agenciji da nakon pravomoćnosti ovog rješenja oslobodi sredstva u iznosu od 5.000,00 kn koja je zaplijenila sa računa dužnika MEGAMARKETING d.o.o., Šibenik, Put Bioca 2 A, OIB:66470344830.

Obrazloženje

	Financijska agencija je 25. svibnja 2017. podnijela prijedlog za otvaranje stečajnog postupka nad stečajnim dužnikom MEGAMARKETING d.o.o., Šibenik, Put Bioca 2 A, OIB:66470344830, a koji prijedlog je ovaj Sud zaprimio dana 29. svibnja 2017. 

Prijedlog je podnesen temeljem čl. 110. st. 1. Stečajnog zakona (Narodne novine broj 71/15) jer je dužnik na dan 24. svibnja 2017. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 32.863,01 kn. 
 
Dana 28. kolovoza 2017. dužnik je dostavio Sudu potvrdu Financijske agencije o blokadi računa i novčanih sredstava ovršenika tj. uvodno označenog dužnika, iz koje proizlazi da na dan izdavanja potvrde 25. kolovoza 2017. nepodmirene obveze u Očevidniku redoslijeda osnove za plaćanje istoga iznose 0,00 kn. 
	
Slijedom navedeno sud je utvrdio da je prestao stečajni razlog i da dužnik nije nesposoban za plaćanje niti prezadužen, a u smislu čl. 5., 6. i 7. Stečajnog zakona.	

Postupajući temeljem odredbi čl. 76. st. 1. toč. 9. Stečajnog zakona, a prethodno  utvrdivši da nisu ostvareni uvjeti iz odredbi čl. 5., 6. i 7. Stečajnog zakona potrebni za otvaranje stečajnog postupka,  prijedlog za otvaranje stečajnog postupka valjalo je odbaciti.

Nadalje, Financijskoj agenciji naloženo je, da nakon pravomoćnosti ovog rješenja, a  sukladno odredbi čl. 112. st. 7. Stečajnog zakona oslobodi sredstva u iznosu od 5.000,00 kn koja je prethodno zaplijenila temeljem čl. 112. st. 1. Stečajnog zakona sa računa uvodno označenog dužnika.
	Slijedom navedenog odlučeno je kao u izreci rješenja.

U Zadru 7. rujna 2017. 

				                     Sutkinja
				                                               Ana Markač


UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.

Dostaviti: 
· predlagatelju, Podružnica Šibenik
· dužniku
· e-Oglasna ploča sudova
· u spis
· nakon pravomoćnosti rješenja isto dostaviti FINA-i radi postupanja po toč. II. izreke rješenja
